# Poesies en mallorquí popular/La Processó del Corpus

Rramtam... tam... Rramtamtam... tam... Rramtam... tamtamtamtam... tam... tam...
Francina! ¡La processó! ¡La processó que ja vé! Posa el domás al balcó, que ja doblega el cantó del cap d'avall del carré. Ja la teua parentela s'en vé rebent com un llamp. Rramtan... tam... etc.
Treu les cadires pintades; posalês en la carrera per les joves convidades. Allá en veitx una qu'espera y á n'el balcó dona ullades. Es la patrona Praxèdis que cada día empenyam. Rramtam... tam... etc.
Jo he comprat 'vuy demati, sense cap mica de ganes, un mocador d'avellanes per poderles repartí entre el onclo y les germanes. Es just que els parents contentes sino't fan de cara un pam. Rramtam... tam... etc.
Mira que hi va de mudat ab l'uniforme de gala el sabater del costat que es tamborer de La Sala, vestit de poriol pintat. Poch li deu treure l'empleo quant no surt de dins la fam. Rramtam... tam... etc.
Y el cabo ab lo gros bastó, capell en picos llevat, casaca ab ampla galó, calsons justs de lo milló; de calses ben estirat. Y les civelles de plata com les que noltros gordam. Rramtam ... tam ... etc.
Mira quants de pipiòlis qu'ahí jugavan á nòlis venen devant els tambors; y confits y carcanyolis menjan, vestits de senyors; per veure si en tan bon dia pescan l'atlota sens'am. Rramtam ... tam ... etc.
Un temps, de dotze convents s'hi veyan frares á cents de distintes relligions, y manestrals molt decents acompanyant vint penons. Els joves d'avuy en dia tan bons estils olvidam. Rramtam ... tam ... etc.
Y un homo vestit ab cota duya una llarga massota; y en veure capell posat que deixás de fer xacota á Cristo Sacramentat, demunt aquell cap, ab forsa deixava caure el llenyam. Rramtam ... tam ... etc.
Y hey anavan els gegants de l'Iglesia del Socós, els cavallets elegants, les áligues, y tres infants vestits de Sant Juan pelós, ab lo xót de bondeveres y bandereta d'estam. Rramtam ... tam ... etc.
Ara hi van sols molts de nins vestits com á figurins ab los cabeys ben rissats, quatre jovenots de grins, llibreyes y autoridats; y tiran flors y conversan fent més remor qu'un axám. Rramtam ... tam ... etc.
Ja veurás el fill major de ca'l Mestre ab un ramell en les mans, y un mocador de nipis de lo millor, y un ciri tan llarch com éll; y un vestit nou fet de trinca, á paga el dia del Ram. Rramtam ... tam ... etc.
Y l'altre nin més menut, moreno com un aglá, d'enveja s'es ajegut; y en que es xato y jeperut vestit d'ángel també hi vá. y li han posat tot quant ténen en òr, en plata, en aram. Rramtam ... tam ... etc.
Y Na Maria den Jordi, qu'está á la Misericordi, vestida de reyna hi va; y du quatre espigues d'ordi y una sernient en la má; y un bon rossegay de seda pagat á mitx duro el palm. Rramtam ... tam ... etc.
Hi veurás Sant Nicolau ab la mitra y mantell blau, y Sant Miquel y Sant Jaume, Santa Elena de la Pau, y Santa Eulalia ab la pauma, y un nin ab barba de llana que fa de profeta Abraham. Rramtam ... tam ... etc.
Hi ha lledanies hermoses plenes de flors molt vistoses de cera de color fi, ab estrelles capritxoses y bandes d'or barberí, que fan un renou que sembla el de la mar quant pescam. Rramtam ... tam ... etc.
Y capellans ab capots que fan fer via als atlots, y si importa los aturan; després dotze sacerdots que els dotze Apostols figuran ab los atributs mateixos que pintats los contemplam. Rramtam ... tam ... etc.
Sentirás bones tonades per bons primatxers cantades que entonan de gargamella, y les hermoses tocades d'els músichs de la capella, y qualque jay ab xamarra qu'ha perdut tot el barram. Rramtam ... tam ... etc.
Veurás la tropa jeugera qu'ara forma en la carrera quant les armes rendirá, y per demunt la bandera Nostro'n Senyó en passará. Ja hi va la tropa ben neta de fusells y corretjam. Rramtam ... tam ... etc.
Y veurás á lo derré, entre gent acomodada, la blanca Hostia consagrada devall un hermós dossé dins la custodia enjoyada. Les dames de la parroquia li deixan tot el corbam. Rramtam ... tam ... etc.
La canastra d'els ramells ja la'm pots aparellá qu'han de ploure los més bells, roses, dalies y clavells demunt Deu quant passará. Sia tot per Éll que'm guarda de malaltia y de fam. Rramtam ... tam ... etc.
¡Francina meua estimada! mira bé la processó; que quant ja será passada dins Plassa, d'aygo-gelada mos n'hem de beure un tassó. Qualsevol que'n vulga beure venga ab noltros, qu'allá anám.
Rramtam... tam... Rramtamtam... tam... Rramtam... tamtamtamtam... tam... tam...